På TV huskes han kanskje best fra rollen som frustrert koneplager i Fjernsynsteatrets oppsetning av i 1985, basert på en bok av Oskar Braaten. Minken Fosheim var hans motspiller. Stykket ble sendt i reprise i 1996 på NRK. De to spilte også sammen i Fjernsynsteatrets oppsetning av Hans E. Kincks fra 1981, i regi av Per Bronken. Tindberg hadde også notable opptredener i de to miniseriene (2005) og (2007). Fra 1998 til 1999 var han fast tekstleser i Egil Svartdahls livssynsprogram på TV 2. Tindberg trakk seg fra samarbeidet i 1999 i protest mot at Svartdahls menighet, Filadelfia Oslo, boikottet grupper med homofile medlemmer. Boikotten bunnet i at Oslo Gospel Choirs manager, Ole Edvard Reitan, inngikk partnerskap tidligere på året, og at koret derfor ble nektet å opptre i menigheten.